ច្បាប់ស្តីពីការបង្កើតអង្គជំនុំជម្រះវិសាមញ្ញក្នុងតុលាការកម្ពុជា[i] បានកំណត់ថា តុលាការនេះ ត្រូវតែគោរព តាមបទដ្ឋាន​ដែលមាន​ចែង​ក្នុង​អនុសញ្ញាអន្តរជាតិរបស់អង្គការសហប្រជាជាតិ ស្តីពីសិទ្ធិពលរដ្ឋ និងនយោបាយ (ICCPR) ហើយជាទូទៅ ត្រូវបានស្គាល់ថា ជាសិទ្ធិ​ទទួលបាន​ការ​ជំនុំជម្រះដោយយុតិ្តធម៌ ដើម្បីការពារជន ជាប់ចោទ​ដែលប្រព្រឹត្តបទឧក្រិដ្ឋ ពីការផ្តន្ទាទោសដោយគ្មាន​មូលដ្ឋាន​ច្បាប់​ច្បាស់​​លាស់[ii]។ សិទ្ធិទាំងនេះ រួម មាន សិទ្ធិទទួលបានការជំនុំជម្រះដោយយុត្តិធម៌ និងជាសាធារណៈ ពីសំណាក់តុលាការដែល​មាន​សមត្ថ​កិច្ច មានឯករាជ្យភាព និងមិនលម្អៀង ដែលត្រូវបានចែងដោយច្បាប់។ សិទ្ធិរបស់ជនជាប់ចោទ ក៏បានរាប់បញ្ចូល ផងដែរនូវសិទ្ធិ​ទទួល​បានសច្ចធារណ៍នៃនិរទោស (ការសន្មតជាមុនថាគ្មានទោស) រហូតដល់មានការបង្ហាញ ឱ្យឃើញថាមានពិរុទ្ធភាព សិទ្ធិទទួលបាន​ជំនួយមេធាវី និងសិទ្ធិមានពេលវេលាគ្រប់គ្រាន់ដើម្បីរៀបចំជាមួយ មេធាវីការពារក្តីរបស់ខ្លួន សិទ្ធិទទួលបានការជំនុំជម្រះដោយ​គ្មាន​ការ​ពន្យារពេល សិទ្ធិមានវត្តមានក្នុងសវនាការ និងសាកសួរសាក្សី និងសិទ្ធិមិនត្រូវបានបង្ខំឲ្យផ្តល់សក្ខីកម្មដាក់បន្ទុកមកលើខ្លួនឯង គំនូស​តារាង​ខាងក្រោមនេះ បានរៀបរាប់ពីសិទ្ធិមួយចំនួន ដែលត្រូវបានជួបប្រទះញឹកញាប់បំផុតនៅក្នុងសំណុំរឿង០០២/០១ ដែលមាន​ជនជាប់​ចោទ នួន ជា និង ជនជាប់ចោទ ខៀវ សំផន។
សម្រាប់គំនូសតារាង ដែលរៀបរាប់ពីបញ្ហាមូលដ្ឋានស្តីពីសិទ្ធិទទួលបានការជំនុំជម្រះ​ដោយយុត្តិធម៌ក្នុងសំណុំ រឿង០០២/០១ សូមមេត្តាស្វែងរកគំនូសតារាងដែលបង្កើតឡើងដោយគម្រោងផ្តួចផ្តើមយុត្តិធម៌អន្តរជាតិប្រចាំ អាស៊ី (AIJI) តាមរយៈការតភ្ជាប់នេះ៖ AIJI – Fair Trial Rights – Khmer Chart
ច្បាប់ស្តីពីការបង្កើតអង្គជំនុំជម្រះវិសាមញ្ញក្នុងតុលាការកម្ពុជា: The Law on the Establishment of the Extraordinary Chambers